# Douglas Fairbanks Junior

| Douglas Fairbanks, Jr. |
| --- |
| Douglas Fairbanks, Jr. (drugi slijeva) s američkom Prvom damom Nancy Reagan i glumicom Grace Kelly godine 1981 |
| Biografske informacije |
| Rođenje | Douglas Elton Ulman Fairbanks (1909-decembra-09)9. decembra 1909. New York |
| Smrt | 7. maja 2000. (dob: 90) New York |
| Supružnik | Joan Crawford (1929-1933) Mary Lee Eppling (1939-1988) Vera Shelton (1991-2000) |

**Douglas Elton Fairbanks, Jr.**, KBE, DSC (9. decembar 1909 – 7. maj 2000) bio je američki glumac i mornarički oficir s brojnim odlikovanjima iz vremena drugog svjetskog rata.

## Biografija

Douglas Fairbanks Junior se rodio kao sin slavnog glumca Douglasa Fairbanksa i njegove prve supruge Anne Beth Sully. Roditelji su mu se rastali kada je imao deset godina te je dječaštvo proveo s majkom u New Yorku, Parizu i Londonu. Naslijedivši od oca markantni fizički izgled, pažnju producenata Paramount Picturesa je privukao još sa 14 godina te tako dobio prve filmske uloge, ali je tek nakon uspješnog debija na pozornici impresionirao oca koji ga je sa svojim vezama "progurao" u prestižne projekte.

Mladi Fairbanks je krajem 1920-ih počeo dobijati glavne uloge, a 1930-ih je nastupao u nizu prestižnih projekata žanrovski istovjetne pustolovnim spektaklima koji su u doba nijemog filma proslavili njegovog oca.

Godine 1929. Fairbanks je na snimanju filma *Our Modern Maidens* upoznao Joan Crawford, s kojom se oženio, iako je bio maloljetan. Brak se raspao četiri godine kasnije, ali su Crawford i Fairbanks ostali prijatelji. Godine 1939. Fairbanks se oženio za Mary Lee Hartford, a taj je brak potrajao gotovo pola vijeka, te je s njom imao petoro djece.

Godine 1941. Fairbanksovu holivudsku karijeru je prekinuo ulazak SAD u drugi svjetski rat. Fairbanks se priključio ratnoj mornarici, a predsjednik Roosevelt ga je poslao u Britaniju da kao oficir za vezu proučava operacije britanskih komandosa. Na temelju njih je Fairbanks osmislio Beach Jumperse (Skakače na plažu), mornaričke specijalne jedinice čiji je zadatak bio da izvode desante u svrhu zavaravanja neprijatelja o pravim ciljevima savezničke invazije na Evropu. Za svoje djelovanje je Fairbanks dobio brojna odlikovanja, ali se za projekt saznalo tek decenijama iza rata.

Nakon rata je Fairbanks uglavnom nastupao na televiziji kao voditelj. Kao jedan od vodećih anglofila u Hollywoodu je proglašen je britanskim plemićem. Tri godine nakon smrti druge supruge se 1991. godine oženio po treći put, za Veru Shelton. Godine 2000. je umro od srčanog udara, te je pokopan u istu grobnicu s ocem.

## Izabrana filmografija

|  |  |
| --- | --- |
| * *American Aristocracy* (1916)
* *The Three Musketeers* (1921)
* *Stephen Steps Out* (1923)
* *The Air Mail* (1925)
* *Wild Horse Mesa* (1925)
* *Stella Dallas* (1925)
* *The American Venus* (1926)
* *Padlocked* (1926)
* *Broken Hearts of Hollywood* (1926)
* *Man Bait* (1927)
* *Women Love Diamonds* (1927)
* *Is Zat So?* (1927)
* *A Texas Steer* (1927)
* *Dead Man's Curve* (1928)
* *Modern Mothers* (1928)
* *The Toilers* (1928)
* *The Power of the Press* (1928)
* *The Barker* (1928)
* *A Woman of Affairs* (1928)
* *Hollywood Snapshots #11* (1929) (short subject)
 | * *The Forward Pass* (1929)
* *The Jazz Age* (1929)
* *Our Modern Maidens* (1929)
* *Little Caesar* (1931)
* *I Like Your Nerve* (1931)
* *Union Depot* (1932)
* *Catherine the Great* (1934)
* *Man of the Moment* (1935)
* *The Amateur Gentleman* (1936)
* *The Prisoner of Zenda* (1937)
* *Joy of Living* (1938)
* *The Rage of Paris* (1938)
* *Having Wonderful Time* (1938)
* *The Young in Heart* (1938)
* *Gunga Din* (1939)
* *Green Hell* (1940)
* *Angels Over Broadway* (1940)
* *The Corsican Brothers* (1941)
* *Sinbad the Sailor* (1947)
* *The Exile* (1947)
* *Ghost Story* (1981)
 |

## Vanjske veze

* Douglas Fairbanks Junior na sajtu IMDb
* AmIannoying.com entry Arhivirano 2007-10-04 na Wayback Machine-u
* Photographs of Douglas Fairbanks jr.
* Navy Department History entry Arhivirano 2008-10-07 na Wayback Machine-u